JY LEES NOU Kerriehoenderslaai
Ek maak hierdie slaai gereeld in die somer. Die kombinasie van soet en speseryegeure en van bros, sagte en romerige teksture is heerlik. Boonop is dit vullend en gesond. Pleks van druiwe gebruik ek ook graag ontpitte lietsjies.
4-5 groot, gaar hoenderborsies, sonder vel of been
15 ml olie 2 knoffelhuisies, fyn gekap
Slaai 3-4 hande vol gemengde slaaiblare van jou keuse
250 ml pitlose, rooi druiwekorrels, gehalveer
2-3 selderystele, fyn gesnipper
50 g okkerneute, gerooster en grof gekap
Vlok of sny die hoenderborsies in stukkies. Hou eenkant. Verhit die olie in 'n pan en braai die knoffel en gemmer stadig daarin tot geurig. Voeg die blatjang by en braai vir 'n paar sekondes. Verwyder van die hitte en roer die mayonnaise en jogurt by.
Geur die sous na smaak met sout en peper en roer dit deur die hoender. Verkoel tot benodig.
Net voor ete, skep die kerriehoender op 'n bed van die gemengde slaaiblare en sprinkel die druiwe, seldery en okkerneute oor. Sit die slaai voor saam met vars saadbrood of volkoringbrood.